FOTO frf.ro

Gheorghe Chivorchian este oficial pus sub acuzare în dosarul finanţării ilegale a echipei Poli Timişoara, deşi iniţial fusese chemat la DNA Timişoara în calitate de martor.

Este acuzat de complicitate la abuz în serviciu și pentru decontările duble făcute în perioada când conducea echipa de fotbal.

Chivorchian a fost preşedintele clubului de fotbal Politehnica Timişoara între anii 2007 - 2011. În acest dosar, DNA Timişoara i-a pus sub acuzare şi le-a pus sechestru pe avere fostului preşedinte al Consiliului Judeţean Timiş, Constantin Ostaficiuc, şi fostului secretar al instituţiei, Petrişor Nădăştean.

Conform raportului Curţii de Conturi, prejudiciul adus statului de către cei de la CJT a fost de aproape 10 milioane de lei.

Auditorii curţii au stabilit, printre altele, faptul că echipa de fotbal a decontat aceleaşi facturi atât la Consiliul Judeţean Timiş, cât şi la Primăria Timişoara, cele două instituţii publice care au finanţat ilegal clubul.